<classify> Kinyume na siasa za miaka iliyopita, wanasiasa katika uchaguzi wa mwaka wa 2022, wanaonekana kwenda na wakati, hususan inapokuja katika kuchagua nyimbo wanazozitumia katika kampeni zao ili kuwavutia wafuasi wao,hasa wale wa umri mdogo .Kwa mfano Wagombea wakuu wa Urais Raila Odinga na Naibu Rais William Ruto , katika nyakati fofauti wameonekana kutumia wimbo uliovuma al Maarufu Sipangwingwi.Sipagwingwiulioimbwa kwa Lugha ya Sheng, na kijana mwenye umri wa miaka 17- Mario TJ Kasela, aliyekuwa shule ya upili, akimshirikisha Exray Taniua, imevuma sana kwenye redio mbali mbali nchini Kenya na sasa hutumiwa kwenye mikutano ya kambi kuu mbili pinzani za kisiasa katika kampeni za uchaguzi wa 2022.Wakati wa Kongamano la kitaifa la Azimio La Umoja katika uwanja wa Kasarani, mwanamuziki huyu aligonga vichwa vya habari wakati alipoonekana moja kwa moja kwenye Vituo vyote vya Televisheni katika matangazo ya kutoka kwenye kongamano hilo mbele ya umati uliokuwa ukisherehekea kuundwa kwa Muungano wa Azimio la Umoja.Awali Mwenzake Exray Taniua pia alionekana akiipiga mgoma hiyo katika Kampeni za Naibu Rais William Ruto mwaka 2021.Mara baada kukutana, Naibu Rais aligeuza jina la wimbo, kulingana na ujumbe aliotaka kuufikisha kwa wapinzani wake na kuuita Hatupangwingwi katika mkutano wake wa kampeni. Jina jipya la wimbo lililenga kuwaasa wapiga kura kutowaruhusu watu binafsi kuwaamlia kwa niaba yao ni nani atakayekuwa rais ajaye.Fahamu zaidi kuwahusu wagombea urais wa KenyaChagua mgombea ili kutazama wasifu wakeMuungano wa Azimio la UmojaMuungano wa Kenya KwanzaChama cha RootsChama cha AganoPata maelezo zaidi kuhusu sera za wagombea urais hapa  <topic>: BURUDANI 